અત્યાર સુધી ધંધામાં આવક થતી હતી તેનો ચોક્કસ રેકોર્ડ રાખવામાં આવતો નહિ હોવાથી જીડીપીનો સાચો અંદાજ કાઢી શકાતો ન હતો તે હવે આગામી દિવસમાં કાઢી શકાશે. જીએસટી સાથે સંકળાયેલા જાણકારો કહે છે કે જે કોઈ સેવા આપે છે તે વેપારી અથવા ઉદ્યોગપતિ છે. જો તેમનું વાર્ષિક ટર્નઓવર દસ લાખથી વધુ હોય તો તેમને રિટર્ન ફાઈલ કરવી પડે છે, પરંતુ કેટલાક લોકો રિટર્ન ફાઈલ નહિ કરતા હોવાથી સરકાર પાસે વધુ ને વધુ અવાસ્તવિક આંકડા રજૂ થતા હોય છે, પરંતુ જીએસટી બિલ પસાર થયું છે ત્યારે તેમાં ચોક્કસ દર અને એક પ્રકારની કર પ્રણાલી છે.